אילעאי עופרן

הרב מרדכי אילעאי עופרן (נולד ב-1982) הוא רב, פסיכולוג, ואושיית רשת ישראלי. מכהן כרב קבוצת יבנה, ראש המכינה הקדם צבאית 'רוח השדה', וראש תוכנית "ערבים זה לזה" במכון שחרית.

==ביוגרפיה==
נולד בירושלים ב-1982 למירה עופרן, פיזיקאית, בתם של גרטה והפרופסור ישעיהו ליבוביץ, ולאברהם עופרן (זפרני). גדל בירושלים, למד בתיכון הימלפרב. היה חניך בתנועת הנוער הצופים הדתיים.
עופרן למד בישיבת מעלה גלבוע, משם התגייס לצה"ל. שירת בחיל מודיעין השדה, תחילה במסלול קרבי אך לאור פציעה סיים את שירותו כתומך לחימה. לאחר מכן למד תקופה בישיבת הר עציון וכיום משמש כקצין מילואים בפיקוד העורף.

עופרן הוא בוגר לימודי פסיכולוגיה ותלמוד באוניברסיטת בר-אילן ולימודי רבנות בבית מורשה בירושלים. השלים תואר שני בפסיכולוגיה במכללה האקדמית תל אביב יפו.
במשך שנים התנדב במרכז הסיוע לגברים דתיים נפגעי תקיפה מינית.

משמש כרב קבוצת יבנה משנת תשס"ט. בשנת תשע"ז הקים יחד עם הרב איתמר חייקין את המכינה הקדם-צבאית רוח השדה. המכינה שוכנת בקיבוץ בארות יצחק ומונה כ-70 תלמידים.

בנוסף להיותו ראש המכינה הוא מלמד גם במת"ן - מכון תורני לנשים, במכינת צהלי ובמכללה האקדמית הרצוג, והוא חבר תנועת נאמני תורה ועבודה.

במהלך השנים פרסם שלל טורי דעה ומאמרים הלכתיים ודברי תורה בכתבי עת, בעלונים ובספרים שונים והצית דיון ציבורי בשלל נושאים.

בשנת 2019 נכלל ברשימת "הצעירים המבטיחים - מנהיגי העתיד" שמתפרסמת על ידי העיתון "גלובס".

לעופרן כ־22,000 עוקבים בפייסבוק. ב"סקר אושיות רשת" שנערך בשנת 2017 בקרב דתיים הוא הגיע למקום ה-15 בקטגוריית פוליטיקה ואקטואליה. בריאיון לגבי הפופולריות שלו בפייסבוק אמר עופרן: "הבעיה האמיתית שלי עם פייסבוק היא היצר הרע. פייסבוק מתגמל מדי... אני יודע שמצופה ממני להגיד: 'מה פתאום, זה בכלל לא מעסיק אותי, אני לא מסתכל על הלייקים', אבל זה לא נכון. אני לא מתגאה בזה, אבל זה המצב. פתאום שמתי לב שהפעילות שלי בפייסבוק עלולה להיות קשורה לדברים אחרים לגמרי. כשיש לי יום שבו אני מרגיש שלא ראו אותי, אני יכול למצוא את עצמי מעלה פוסט ומקבל את זה דרך הפייסבוק. וזה נורא ואיום. זו הפרה של החוזה שבין רב לקהילתו".

עופרן התייחס לנתוני גיוס גבוהים ליחידות קרביות בקרב בני המגזר הדתי-לאומי וביישובים ממעמד סוציו-אקונומי גבוה בהם אין ערבים, חרדים וקבוצות ייחודיות דוגמת אתיופים. לדבריו, "הבעיה היא שצה"ל, צבא העם האהוב והחשוב שלנו, עלול להפוך מגורם המאחד של החברה הישראלית על שלל גווניה, למליציה חמושה של קבוצת מיעוט"..

ביוני 2021 תוכננה הרצאה של עופרן ביישוב נחלים בנושא "מוגנות מינית בקהילה דתית". בעקבות הפרסום תקף הרב דוד חיים גריוונלד, רב היישוב, קיום הרצאה מפיו של עופרן בשטח היישוב. ועדת המוגנות שהפיקה את האירוע העבירה את ההרצאה ממבנה ציבור לשטח פתוח, אולם לבסוף ביקש עופרן לבטל את קיום ההרצאה.<ref>; [https://www.facebook.com/ilay.ofran/posts/pfbid02V9WhAXbTNdf18ksEYUpGVXeHH4vV6vLfECQQsqS3aPSSnAdYjyyEiSJYxqgL81ttl פוסט של עופרן ברשת החברתית פייסבוק], 6 ביוני 2021</ref>

עופרן הוא נכדו של פרופ' ישעיהו ליבוביץ והוא מתייחס לא פעם להשקפתו ולהגותו של סבו בדבריו ובכתיבתו, והסתייג מאמירתו על ״יהודונאצים״.

נשוי לעו"ד אביטל עופרן רוזנק, העוסקת בחינוך ומשמשת כמנהלת התיכון בבית ספר "פלך" בקרית עקרון, ולהם חמישה ילדים.

בן דודו היה הרב שמואל זעפרני.

==משנתו ודרכו בתחום המיניות==
הרב עופרן פרסם פסקי הלכה שונים בתחום המיניות. התיר במקרה הצורך לבעל לגעת באשתו בזמן הלידה. הפסק עורר ביקורת ובריאיון רדיו משותף עם הרב בורשטין, ראש מכון פוע"ה, הטיח הרב עופרן ברב בורשטיין כי הוא "מפכ"ל משטרת המחשבות". בעקבות הביקורת התנצל עופרן על דבריו.

כתב בעניין הוצאת זרע לבטלה כי המשימה היא להשתדל, ולא רק להצליח. עופרן רואה בתנועת Me Too# בשורה דתית ורוחנית והשתתף במיזם Ted in Bed, בו מתקיים שיח אינטימי על מיניות בפרהסיה.

הוא סובר כי הדרך להימנע מניצול היא להימנע מהערצת רבנים או מפורסמים, "הבעיה אינה להעריץ האדם הלא נכון, אלא עצם ההערצה, שהיא אולי העלובה שבמידות האנושיות". הרב אברהם סתיו מתח ביקורת על דבריו, ובאנלוגיה לקריאתו הציע את ביטול מוסד הנישואין כדי להימנע מאלימות במשפחה.

בעקבות פרשיית אונס הילדה מבנימין בה נחשד פלסטיני באונס ילדה בת 7 יצא עופרן נגד המחאה וכתב פוסט קצר שהסתיים כך: "בלתי נתפס שבסופו של דבר, מה שמסעיר את המדינה זו דמותו של הפוגע ולא דמותה של הנפגעת". בעקבות התגובות השליליות והמחאה שעורר כתב עופרן כי הסיר את הפוסט הקודם מהפיד הגלוי שלו, והסביר: "מעולם לא קיבלתי נאצות ואיומים כפי שקיבלתי על אותן מילים קצרות. אנרגיות הזעם והאלימות שהופנו כלפי, גרמו לי להתכנס ולהיזהר".

==ספריו==
* תורה של הנפש, ידיעות ספרים, 2018.
* דרושים, ידיעות ספרים, 2021.
* לנבוכי העולם החדש, ידיעות ספרים, 2022<ref></ref>

== ממאמריו ==
* [https://asif.co.il/wpfb-file/maagalim7-81-90-pdf/ מחליפים פנים של חילוי בפנים של חולין: בין "הקודש הנייד" ל"קודש הנייח"], מעגלים ז (תשע"א), עמ' 81–90
* [https://www.herzog.ac.il/vtc/tvunot/netuim17_ofran.pdf האם "נוטלין כל החבילה יחד"? לשיטותיהם של הגר"א וולדינברג והגר"ע יוסף], נטועים יז (תשע"א), עמ' 105–112
* [https://asif.co.il/wpfb-file/maagalim8-113-120-pdf/ פתרונות הלכ-טכנולוגיים: קולא הכרחית או חומרא יתרה?], מעגלים ח (תשע"ג), עמ' 113–120
* [https://asif.co.il/wpfb-file/1-5-pdf-111/ נאמנות להלכה בזמן הזה: בין פורמליזם למהות], מעגלים י (תשע"ז), עמ' 45–60
* [https://toravoda.org.il/כתבה/נגיעה-בין-בני-זוג-בזמן-לידה-עיון-הלכת/ נגיעה בין בני זוג בזמן לידה - עיון הלכתי חברתי], דעות 72 (תשע"ו)
*הלכות שבת במדינה יהודית - עיון בפולמוס בין הרב מ.צ. נריה לפרופ' י. ליבוביץ', מאמינים במשטרה (תשע"ו) 151-158
*[https://lif.ac.il/wp-content/uploads/2018/01/14.doc המחמיר תבוא עליו הברכה - האמנם]??? המאיר לארץ 64 (תשס"ה) 173-181
*עירוב חצרות בקיבוץ שיתופי, תחומין ל"ב (תשע"ב) 65-69
*עליית אבל לתורה בשבת "שבע ברכות" של בנו, תחומין ל' (תש"ע) 34-37

==קישורים חיצוניים==

* 
* 
* אריאל הורוביץ, [https://www.makorrishon.co.il/culture/331675/?fbclid=IwAR29TA-avSzmQb-kR8nl5SA2W4iGlAal1j-fFZnRMp7mbWMdjzrNIjr4jxs- הרב אילעאי עופרן לא מפחד משאלות קשות], ריאיון בעיתון מקור ראשון, 31 במרץ 2021
* 
* 
* [https://www.inn.co.il/tags/הרב_אילעאי_עופרן/ כל הכתבות על הרב אילעאי עופרן], באתר ערוץ 7

==הערות שוליים==

קטגוריה:פעילי אינטרנט ישראלים
קטגוריה:פסיכולוגים ישראלים
קטגוריה:רבני קיבוצים
קטגוריה:משפחת ליבוביץ
קטגוריה:ראשי מכינות קדם צבאיות
קטגוריה:קבוצת יבנה: אישים
קטגוריה:בוגרי תיכון הימלפרב
קטגוריה:בוגרי הצופים הדתיים
קטגוריה:בוגרי ישיבת מעלה גלבוע
קטגוריה:בוגרי אוניברסיטת בר-אילן
קטגוריה:ישראלים שנולדו ב-1982
קטגוריה:חיילי פיקוד העורף
קטגוריה:רבני ארגון בית הלל